Dregið var í undanúrslit í bikarkeppni karla og kvenna í körfubolta í dag. Í kvennaflokki mætast annars vegar Njarðvík og Haukar og hins vegar Snæfell og Breiðablik. Í karlaflokki mætast Þór Þorlákshöfn og Valur í fyrri viðureigninni og hins vegar Stjarnan og Keflavík.
Valur sló út bikarmeistara Njarðvíkur í æsispennandi leik í átta liða úrslitum bikarkeppni karla í körfubolta í gærkvöld. Í hálfleik leiddi Njarðvík með fjórum stigum 44-40. Valsmenn hófu seinni hálfleikinn á að jafna metin og náðu forystunni í kjölfarið. Þegar innan við mínúta var eftir tókst Hauki Helga Pálssyni að stela boltanum af Valsmönnum og hann minnkaði muninn í eitt stig með 45 sekúndur eftir á klukkunni. Njarðvík gat svo komist yfir á lokasekúndunum en Valsmenn vörðu körfuna vel og bægðu hættunni frá. Þetta tryggði Val sæti í undanúrslitum en leiknum lauk með 72-71 sigri Vals.
Sagði Kristófer Acox, leikmaður Vals, að leik loknum í gær. Hann var atkvæðamestur í liði Vals með 25 stig og tók 12 fráköst. Í hinum undanúrslitaleiknum lagði Keflavík Hauka 101-92. Áður höfðu Stjarnan og Þór frá Þorlákshöfn tryggt sér sæti í undanúrslitum. Undanúrslit í VÍS bikarnum fara fram í janúar.
Undanúrslitin á HM kvenna í handbolta hefjast í dag. Í fyrri leiknum mætast Danmörk og Brasilía klukkan hálf fimm og verður hann sýndur í beinni á RÚV. Í seinni leiknum mætast Spánn og Þýskaland og verður sá leikur sýndur beint á RÚV 2 klukkan hálf átta. Þá verður sýnt frá leik Stjörnunnar og Aftureldingar í 32-liða úrslitum bikarkeppni karla í handbolta í kvöld klukkan hálf átta á Rúv.is.
Dregið var í undanúrslit í bikarkeppni karla og kvenna í körfubolta í hádeginu.